CELEX: 62020TB0452
Language: fi
Date: 2020-10-29 00:00:00
Title: Asia T-452/20 R: Unionin yleisen tuomioistuimen presidentin määräys 29.10.2020 – Facebook Ireland v. komissio (Väliaikainen oikeussuoja – Kilpailu – Tietojensaantipyyntö – Asetuksen (EY) N:o 1/2003 18 artiklan 3 kohta – Välitoimihakemus – Kiireellisyys – Fumus boni juris – Intressivertailu)

18.1.2021   
            
            
               FI
            
            
               Euroopan unionin virallinen lehti
            
            
               C 19/53
            
         
      Unionin yleisen tuomioistuimen presidentin määräys 29.10.2020 – Facebook Ireland v. komissio
      (Asia T-452/20 R)
      (Väliaikainen oikeussuoja - Kilpailu - Tietojensaantipyyntö - Asetuksen (EY) N:o 1/2003 18 artiklan 3 kohta - Välitoimihakemus - Kiireellisyys - Fumus boni juris - Intressivertailu)
      (2021/C 19/58)
      Oikeudenkäyntikieli: englanti
      
         Asianosaiset
      
      
         Kantaja: Facebook Ireland Ltd (Dublin, Irlanti) (edustaja: D. Jowell, QC, barrister D. Bailey, solicitor J. Aitken, solicitor D. Das, solicitor S. Malhi, solicitor R. Haria, solicitor M. Quayle ja asianajaja T. Oeyen)
      
         Vastaaja: Euroopan komissio (asiamiehet: G. Conte, C. Urraca Caviedes ja C. Sjödin)
      
         Oikeudenkäynnin kohde
      
      SEUT 278 ja 279 artiklaan perustuva vaatimus neuvoston asetuksen (EY) N:o 1/2003 18 artiklan 3 kohdan ja 24 artiklan 1 kohdan d alakohdan mukaista menettelyä koskevan 4.5.2020 annetun komission päätöksen C(2020) 3013 final (asia AT.40684 – Facebook Marketplace) täytäntöönpanon lykkäämisestä.
      
         Määräysosa
      
      
                  1)
               
               
                  Neuvoston asetuksen (EY) N:o 1/2003 18 artiklan 3 kohdan ja 24 artiklan 1 kohdan d alakohdan mukaista menettelyä koskevan 4.5.2020 annetun komission päätöksen C(2020) 3013 final (asia AT.40684 – Facebook Marketplace) 1 artiklan täytäntöönpanoa lykätään siltä osin kuin siinä ilmaistu velvollisuus koskee asiakirjoja, joilla ei ole yhteyttä Facebook Ireland Ltd:n liiketoimintaan ja jotka sisältävät arkaluonteisia henkilötietoja, niin kauan kuin 2 kohdassa mainittua menettelyä ei ole otettu käyttöön.
               
            
                  2)
               
               
                  Facebook Ireland yksilöi edellä 1 kohdassa tarkoitettuja tietoja sisältävät asiakirjat ja toimittaa ne komissiolle erillisenä sähköisenä tallenteena. Tämän jälkeen nämä asiakirjat siirretään virtuaaliseen datahuoneeseen, johon on pääsy vain mahdollisimman rajoitetulla määrällä tutkinnasta vastaavan ryhmän jäseniä siten, että läsnä (virtuaalisesti tai fyysisesti) on vastaava määrä Facebook Irelandin asianajajia. Tutkinnasta vastaavan ryhmän jäsenet tutkivat ja valitsevat kyseessä olevat asiakirjat ja antavat Facebook Irelandin asianajajille mahdollisuuden kommentoida niitä ennen kuin merkityksellisiksi katsotut asiakirjat siirretään asiakirja-aineistoon. Mikäli asiakirjan luokittelusta esiintyy erimielisyyttä, Facebook Irelandin asianajajilla on oikeus selittää erimielisyytensä syyt. Erimielisyyden jatkuessa Facebook Ireland voi pyytää komission kilpailun pääosaston tiedotuksesta, viestinnästä ja tiedotusvälineistä vastaavaa johtajaa ratkaisemaan asian.
               
            
                  3)
               
               
                  Välitoimihakemus hylätään muilta osin.
               
            
                  4)
               
               
                  Asiassa Facebook Ireland v. komissio (T-452/20 R) 24.7.2020 annettu määräys peruutetaan.
               
            
                  5)
               
               
                  Oikeudenkäyntikuluista päätetään myöhemmin.